અમદાવાદઃ આમ તો ડાંગ એક એવું પ્રવાસન સ્થળ છે જેની મુલાકાત ગમે તે સમયે લઇ શકાય છે, પરંતુ જો સોળે કળાએ ખીલેલી કુદરતી સંપદાના સૌંદર્યને મનભરીને માણવું હોય તો આ સ્થળની મુલાકાત ચોમાસા દરમિયાન જ લેવી જોઇએ. તેથી જો મોટાભાગના પ્રવાસીઓ આ સ્થળની મુલાકાત ચોમાસામાં લેતા હોય છે. વરસાદી પાણીના કારણે અહીંના જોવાલાયક સ્થળો, જંગલો, ધોધ વગેરે તમને મોહિત કરી મુકે છે. આવું જ એક સ્થળ છેલ્લા કેટલાક વર્ષોથી પ્રવાસીઓ માટે આકર્ષણનું કેન્દ્ર રહ્યું છે અને એ છે વનદેવી નેકલેસ અથવા તો પછી ડાંગનો યુ-ટર્ન.